**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_» «\_\_\_\_\_\_» 2021 թվականի N \_\_\_ Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ԴԵԿՏԵՄԲԵՐԻ 18-Ի N 1444-Ն ԵՎ 2021 ԹՎԱԿԱՆԻ ՓԵՏՐՎԱՐԻ 12-Ի N 184-Ն ՈՐՈՇՈՒՄՆԵՐԻ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Սահմանամերձ համայնքների սոցիալական աջակցության մասին» օրենքի 1-ին և «Նորմատիվ իրավական ակտերի մասին» օրենքի 34-րդ հոդվածները` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2014 թվականի դեկտեմբերի 18-ի «**Հայաստանի Հանրապետության սահմանամերձ համայնքների բնակավայրերին սոցիալական աջակցության տրամադրման նպատակով փոխհատուցման կարգը, ժամկետները, չափորոշիչները և աջակցություն ստացող սահմանամերձ համայնքների բնակավայրերի ցանկը հաստատելու և Հայաստանի Հանրապետության կառավարության 2013 թվականի մարտի 21-ի** N **271-Ն որոշման մեջ փոփոխություն կատարելու մասին**» N 1444-Ն որոշման N 1 հավելվածը շարադրել նոր խմբագրությամբ՝ համաձայն հավելվածի։

2. Ուժը կորցրած ճանաչել **Հայաստանի Հանրապետության կառավարության 2021 թվականի փետրվարի 12-ի N 184-Ն որոշման 3-րդ կետի 1-ին ենթակետը:**

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից և տարածվում է՝

1. Հայաստանի Հանրապետության Գեղարքունիքի մարզի Վարդենիս և Գեղամասար համայնքների, ինչպես նաև Հայաստանի Հանրապետության Սյունիքի մարզի Կապան, Գորիս, Տեղ, Տաթև, Մեղրի սահմանամերձ համայնքների բնակավայրերի ընտանիքների՝

ա․ բնական գազի, էլեկտրաէներգիայի, ոռոգման ջրի սակագնի մասնակի փոխհատուցման մասով՝ 2021 թվականի փետրվարի 1-ից հետո սպառած բնական գազի և էլեկտրաէներգիայի, օգտագործած ոռոգման ջրի ծավալների սակագնի փոխհատուցմանն առնչվող հարաբերությունների վրա․

բ. սույն կետի 1-ին ենթակետում չնշված սահմանամերձ համայնքների բնակավայրերի ընտանիքների՝ մինչև սույն որոշումն ուժի մեջ մտնելը և դրանից հետո սպառած բնական գազի, էլեկտրաէներգիայի, ոռոգման ջրի սակագնի մասնակի փոխհատուցման վրա․

2) սահմանամերձ համայնքների բնակավայրերի ընտանիքների՝ հողատարածքների և (կամ) դրանց բարելավումների անշարժ գույքի հարկի փոխհատուցման մասով՝ 2021 թվականի հունվարի 1–ից հետո ծագած հարաբերությունների վրա։

**ՏԵՂԵԿԱՆՔ**

**«Հայաստանի Հանրապետության կառավարության 2014 թվականի դեկտեմբերի 18-ի N 1444-Ն և 2021 թվականի փետրվարի 12-ի N 184-Ն որոշումների մեջ փոփոխություններ կատարելու մասին»** Կառավարության որոշման նախագծի ընդունման վերաբերյալ

**1. Իրավական ակտի ընդունման անհրաժեշտությունը**

Ներկայացվող նախագծի նպատակը Ադրբեջանի կողմից 2020 թվականի սեպտեմբերի 27-ին Արցախի Հանրապետության դեմ սկսված պատերազմական գործողությունների հետևանքով սահմանամերձ դարձած համայնքներին համապատասխան աջակցության տրամադրումն է։

**1.1. Կարգավորման հարաբերությունների ներկա վիճակը և առկա խնդիրները**

Հայաստանի Հանրապետության կառավարության 2014 թվականի դեկտեմբերի 18-ի 1444-Ն որոշմամբ, ի կատարումն «Սահմանամերձ համայնքների սոցիալական աջակցության մասին» օրենքի, սահմանված են ՀՀ սահմանամերձ բնակավայրերի ցանկը, ինչպես նաև նշված բնակավայրերի ընտանիքների բնական գազի, էլեկտրաէներգիայի, ոռոգման ջրի սակագնի մասնակի փոխհատուցման ու անշարժ գույքի հարկի փոխհատուցման կարգը։

Խնդրո առարկա ցանկում ընդգրկված են 5 մարզերի (Արարատ, Գեղարքունիք, Վայոց ձոր, Տավուշ, Սյունիք) 23 համայնքի 77 բնակավայրեր (վերջին անգամ ցանկն ընդլայնվել է 2021 թվականի փետրվարի 12-ի N 184-Ն որոշմամբ)։

2020 թվականի սեպտեմբերի 27-ից Արցախի Հանրապետության դեմ սկսված պատերազմական գործողությունների հետևանքով ստեղծված իրավիճակից ելնելով՝ անհրաժեշտություն է առաջացել վերանայել ցանկը։

Ընդ որում, Հայաստանի Հանրապետության կառավարության 2021թ. փետրվարի 12-ի N 184-Ն որոշման ընդունմամբ սահմանափակվել է, որոշման հավելվածի՝ մինչև 12.02.2021թ․ գործող խմբագրությամբ հաստատված սահմանամերձ բնակավայրերի ցանկում ներառված բնակավայրերի ընտանիքների՝ 2020թ.դեկտեմբեր և 2021թ. հունվար ամիսների համար սպառած բնական գազի, էլեկտրաէներգիայի, ոռոգման ջրի սակագնի մասնակի փոխատուցման իրավունքը:

**1.2. Առկա խնդրի առաջարկվող լուծումը**

Հաշվի առնելով վերը նշվածը՝ առաջարկվում է ընդունել ներկայացվող նախագիծը։

**2. Կարգավորման առարկան**

Ներկայացված նախագծով ընդյալնվում է Հայաստանի Հանրապետության սահմանամերձ համայնքների բնակավայրերի ցանկը։

Մասնավորապես, ցանկում ընդգրկվում են (2020 թ. սեպտեմբերի 27-ին Ադրբեջանի կողմից սանձազերծած պատերազմի հետևանքով ձևավորված ՀՀ սահմանից մինչև 5 կմ հեռավորության վրա գտնվող բնակելի տուն ունեցող բնակավայրերը) նաև ՀՀ Սյունիքի մարզի թվով ևս 4 բնակավայրեր (ընդամենը «Սահմանամերձ համայնքների սոցիալական աջակցության մասին» օրենքով նախատեսված սոցիալական աջակցությունից օգտվող բնակավայրերի թիվը կկազմի 81)։

Ընդ որում, նախագծի ուժի մեջ մտնելու ժամկետների վերաբերյալ դրույթով ապահովվում է 2014թ. դեկտեմբերի 18-ի N 1444-Ն որոշման N 1 Հավելվածի՝ մինչև 12.02.2021թ․ գործող խմբագրությամբ հաստատված ցանկի բնակավայրերի բնակիչների կողմից 2020 թ. դեկտեմբեր և 2021թ. հունվար ամիսների սպառած բնական գազի, էլեկտրաէներգիայի, ոռոգման ջրի սակագնի մասնակի փոխհատուցման իրավունքի իրացումը։

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կընդլայնվի Հայաստանի Հանրապետության Սահմանամերձ համայնքների ցանկը՝ 2020 թվականի սեպտեմբերի 27-ից Արցախի Հանրապետության դեմ սկսված պատերազմական գործողությունների հետևանքով սահմանամերձ դարձած ՀՀ բնակավայրերը ևս կօգտվեն «Սահմանամերձ համայնքների սոցիալական աջակցության մասին» օրենքով նախատեսված սոցիալական աջակցությունից։

**ՏԵՂԵԿԱՆՔ**

**«Հայաստանի Հանրապետության կառավարության 2014 թվականի դեկտեմբերի 18-ի 1444-Ն և 2021 թվականի փետրվարի 12-ի N 184-Ն որոշումների մեջ փոփոխություն կատարելու մասին» Կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտության բացակայության մասին**

«Հայաստանի Հանրապետության կառավարության 2014 թվականի դեկտեմբերի 18-ի 1444-Ն **և 2021 թվականի փետրվարի 12-ի N 184-Ն որոշումների** մեջ փոփոխություն կատարելու մասին» ՀՀ կառավարության որոշման նախագծի ընդունման դեպքում այլ իրավական ակտերում փոփոխություններ կատարելու անհրաժեշտություն չկա:

**ՏԵՂԵԿԱՆՔ**

**«Հայաստանի Հանրապետության կառավարության 2014 թվականի դեկտեմբերի 18-ի 1444-Ն և 2021 թվականի փետրվարի 12-ի N 184-Ն որոշումների մեջ փոփոխություն կատարելու մասին» ՀՀ կառավարության որոշման նախագծի ընդունման առնչությամբ պետական բյուջեում ծախսերի և եկամուտների ավելացման կամ նվազեցման մասին**

«Հայաստանի Հանրապետության կառավարության 2014 թվականի դեկտեմբերի 18-ի 1444-Ն **և 2021 թվականի փետրվարի 12-ի N 184-Ն որոշումների** մեջ փոփոխություն կատարելու մասին» ՀՀ կառավարության որոշման նախագծի ընդունման կապակցությամբ պետական բյուջեում ենթադրվում է ծախսերի փոփոխություն, որը կքննարկվի յուրաքանչյուր տարվա բյուջեի կատարման ընթացքում՝ փաստացի տվյալների հիման վրա: